Document ID: 32002R1875

Title and Content:
Κανονισμός (ΕΚ) αριθ. 1875/2002 της Επιτροπής της 21ης Οκτωβρίου 2002 για τροποποίηση του κανονισμού (ΕΚ) αριθ. 21/2002 για την κατάρτιση των ισοζυγίων προβλέψεων εφοδιασμού και τον καθορισμό των κοινοτικών ενισχύσεων για τις άκρως απόκεντρες περιφέρειες σύμφωνα με τους κανονισμούς (ΕΚ) αριθ. 1452/2001, (ΕΚ) αριθ. 1453/2001 και (ΕΚ) αριθ. 1454/2001 του Συμβουλίου όσον αφορά τον τομέα του χοιρείου κρέατος για τα γαλλικά υπερπόντια διαμερίσματα Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 1452/2001 του Συμβουλίου, της 28ης Ιουνίου 2001, για ειδικά μέτρα όσον αφορά ορισμένα γεωργικά προϊόντα, υπέρ των υπερπόντιων γαλλικών διαμερισμάτων και για την τροποποίηση της οδηγίας 72/462/ΕΟΚ καθώς και την κατάργηση των κανονισμών (ΕΟΚ) αριθ. 525/77 και (ΕΟΚ) αριθ. 3763/91 (Poseidom)(1), και ιδίως το άρθρο 3 παράγραφος 6 και το άρθρο 6 παράγραφος 5, Εκτιμώντας τα ακόλουθα: (1) Ο κανονισμός (ΕΚ) αριθ. 21/2002 της Επιτροπής(2), όπως τροποποιήθηκε τελευταία από τον κανονισμό (ΕΚ) αριθ. 1365/2002(3), καθόρισε τα ισοζύγια προβλέψεων εφοδιασμού και τις κοινοτικές ενισχύσεις για τις άκρως απόκεντρες περιφέρειες σύμφωνα με τους κανονισμούς (ΕΚ) αριθ. 1452/2001, (ΕΚ) αριθ. 1453/2001 και (ΕΚ) αριθ. 1454/2001. (2) Για να διευκολυνθεί, στον τομέα του χοιρείου κρέατος, η εφαρμογή του άρθρου 6 του κανονισμού (ΕΚ) αριθ. 1452/2001 για τη χορήγηση ενίσχυσης για την προμήθεια στα ΓΥΔ ζώων καθαρών φυλών ή εμπορικών φυλών καταγωγής Κοινότητας, πρέπει να προσαρμοστεί το μέρος 7 του παραρτήματος I του κανονισμού (ΕΚ) αριθ. 21/2002, και ειδικότερα να προβλεφθεί η κατάρτιση του ισοζυγίου εφοδιασμού σύμφωνα με τις δέουσες δασμολογικές διακρίσεις. (3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης του χοιρείου κρέατος, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΚ) αριθ. 21/2002 τροποποιείται ως εξής: Το παράρτημα I - ΓΥΔ τροποποιείται ως εξής: το μέρος 7 αντικαθίσταται από τον εξής πίνακα: "Μέρος 7 Κλάδος χοιρείου κρέατος Προβλεπόμενο ισοζύγιο και κοινοτική ενίσχυση για την προμήθεια κοινοτικών προϊόντων ανά ημερολογιακό έτος ΘΕΣΗ ΠΙΝΑΚΑ " Άρθρο 2 Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 21 Οκτωβρίου 2002.

Classification Labels:
108
24
1
15
671
588

Label Descriptions:
{"108": "ΤΟΠΙΚΗ ΑΥΤΟΔΙΟΙΚΗΣΗ Β΄ ΒΑΘΜΟΥ: ΠΕΡΙΦΕΡΕΙΕΣ", "24": "Τοπική αυτοδιοίκηση", "1": "ΔΗΜΟΣΙΑ ΔΙΟΙΚΗΣΗ", "15": "ΕΚΤΕΛΕΣΤΙΚΗ ΕΞΟΥΣΙΑ ΚΑΙ ΔΗΜΟΣΙΑ ΔΙΟΙΚΗΣΗ", "671": "Εφοδιασμός", "588": "ΔΗΜΟΣΙΟΝΟΜΙΚΑ"}

EuroVoc IDs (Original): 2707
712
3058
2737
6034
2292

EuroVoc IDs (Expanded): 2707
712
3058
2737
6034
2292

Dataset Source: meu

Split: train